Fula (etnia)

Fula (hausaz: fulan; banbareraz: fulaw), fulani, peul (; ) edo fulbe (fulaz: fulɓe) izenez ere ezaguna, Afrikako mendebaldeko etnia da, Txad lakuaren eta Atlantikoko itsas ertzaren artean, Nigeria, Mali, Ginea, Kamerun eta Nigerren bizi dena.

Fulen hizkuntza (fula, pulaar edo pular deritzana) Niger-Kongo familiaren Atlantikoko mendebaleko adarra da.

Behizainak dira biztanle gehienak, eta animaliekin alde batetik bestera ibiltzeko taldeak eratzen dituzte; asko, ordea, beste talde batzuekin nahasi dira eta gaur egun bizileku finkoa dute, Nigeriako iparraldean adibidez (bertako fulen erdiek hausa hizkuntza eta kultura hartu dute).

Leku batean finkatu direnak ere abeltzainak izaten dira, eta nekazaritzan ere aritzen dira. Abeltzain fulek berdintasunezko gizarte-egitura dute, nekazari fulena edo hausena ez bezalakoa. Islamaren eragina nabarmena da, eta ahaideen arteko ezkontzak ugari dira. Gizon gehienak poligamoak dira.

Erreferentziak

Kanpo estekak 
  Fulani Africaguide.com

Nigeriako etniak
Maliko etniak
Gineako etniak
Senegalgo etniak
Kamerungo etniak
Nigerko etniak
Burkina Fasoko etniak
Mauritaniako etniak
Nomadak
Gambiako etniak